
24-TA-3316: Rīkojuma projekts (Vispārīgais)
Par valstij piekrītošā nekustamā īpašuma “Autoceļš Pļaviņas – Madona – Gulbene” nodošanu Madonas novada pašvaldības īpašumā
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.1. Pamatojums
	Iebildums (FM - 24.01.2025.)
Tiesiskās skaidrības nodrošināšanai un ievērojot Madonas novada pašvaldības domes 2024. gada 29. augusta lēmumā Nr. 532 “Par valsts autoceļa P37 posma pārņemšanu Madonas novadā” (protokols Nr. 18, 45. p.) norādīto, aicinām skaidrot, kāpēc anotācijā tiek norādīts, ka pašvaldībai, nododot valstij piekrītošo nekustamo īpašumu, tā nodrošinās Pašvaldību likuma 4.panta pirmās daļas 2. un 3.punktā noteiktās pašvaldības autonomas funkcijas izpildi, savukārt, pašā pašvaldības lēmumā ir tikai atsauce uz Pašvaldību likuma 4.panta pirmās daļas 2.punktu, neskaidrojot sīkāk kā pašvaldība un kam tai ir nepieciešams attiecīgais valstij piekrītošais nekustamais īpašums.
Ņemot vērā minēto, lūdzam attiecīgi precizēt anotācijā norādīto informāciju atbilstoši attiecīgās pašvaldības lēmumam, vienlaikus izvērtēt, vai pašvaldībai nav jālūdz precizēt tās pieņemto lēmumu, lai no tā nepārprotami būtu skaidrs kādai funkcijai un kam attiecīgais pašvaldībai nododamais nekustamais īpašums ir nepieciešams.
Piedāvātā redakcija
-
	Ņemts vērā
Precizēts rīkojuma projekta anotācijas 1.1.apakšpunkts.
	1.1. Pamatojums

	2.
	Anotācija (ex-ante)
1.1. Pamatojums
	Priekšlikums (TM - 21.01.2025.)
Kā tiesību akta projekta izstrādes tiesiskais pamats cita starp norādīts Pašvaldību likuma 4. panta pirmās daļas 3. punkts. Lūdzam svītrot atsauci uz minēto Pašvaldību likuma normu, ņemot vērā, ka atbilstoši Tiesību akta lietai pievienotajam Madonas novada pašvaldības domes 2024. gada 29. augusta lēmumam Nr.532 “Par valsts autoceļa P37 posma pārņemšanu Madonas novadā”  Madonas novada pašvaldības dome nolēma rīkojuma projekta 1.punktā minēto valsts nekustamo īpašumu pārņemt bez atlīdzības Pašvaldību likuma 4.panta pirmā daļas 2. punktā norādītās pašvaldības autonomās funkcijas izpildei (gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).
Piedāvātā redakcija
Publiskas personas mantas atsavināšanas likuma 42. panta pirmā daļa, 42.1 panta pirmā daļa un 43. pants, likuma “Par autoceļiem” 4. panta pirmā daļa, Pašvaldību likuma 4. panta pirmās daļas 2. punkts, Ministru kabineta 2010. gada 31. maija rīkojuma Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā” 9. pielikuma 8724. punkts, Madonas novada pašvaldības domes 2024. gada 29. augusta lēmums Nr.532 “Par valsts autoceļa P37 posma pārņemšanu Madonas novadā” (protokols Nr. 18, 45. p.).
	Ņemts vērā
Rīkojuma projekta anotācijā svītrota atsauce uz Pašvaldību likuma 4. panta pirmās daļas 3. punktu.
	1.1. Pamatojums

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 21.01.2025.)
Anotācijas 1.3. apakšsadaļas  "Pašreizējā situācijā", "Problēmas aprakstā" un "Alternatīvo risinājumu" aprakstā lūdzam svītrot atsauci uz Pašvaldību likuma 4. panta pirmās daļas 3. punktu, kā arī precizēt Madonas novada pašvaldības autonomo funkciju, kuras izpildes nodrošināšanai atsavināms attiecīgais nekustamais īpašums (gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).

Pamatojums:  Madonas novada pašvaldības dome ar 2024. gada 29. augusta lēmumu Nr.532 “Par valsts autoceļa P37 posma pārņemšanu Madonas novadā”  nolēma rīkojuma projekta 1. punktā minēto valsts nekustamo īpašumu pārņemt bez atlīdzības Pašvaldību likuma 4. panta pirmā daļas 2. punktā norādītās pašvaldības autonomās funkcijas izpildei (gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).
Piedāvātā redakcija
-
	Ņemts vērā
Rīkojuma projekta anotācijā svītrota atsauce uz Pašvaldību likuma 4. panta pirmā daļas 3.punktu un precizēta minētā likuma 2. punkta redakcija.
	1.3. Pašreizējā situācija, problēmas un risinājumi

	4.
	Anotācija (ex-ante)
4.1. Saistītie tiesību aktu projekti
	Priekšlikums (FM - 24.01.2025.)
Anotācijas 4.1. apakšpunktā norādīts, ka: "Nepieciešams precizēt norādes par rīkojuma projektā minētā nekustamā īpašuma piederību Madonas novada pašvaldībai."
Ņemot vērā, ka rīkojuma projektā minētajam nekustamajam īpašumam saskaņā ar Ministru kabineta 2009. gada 29. septembra noteikumiem Nr. 1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” nav norādīta piederība valstij, lūdzam izvērtēt, vai attiecīgi šajā gadījumā ir nepieciešams precizēt norādes par rīkojuma projektā minētā nekustamā īpašuma piederību Madonas novada pašvaldībai. Nepieciešamības gadījumā lūdzam attiecīgi precizēt norādīto informāciju.
Piedāvātā redakcija
-
	Ņemts vērā
Priekšlikums izvērtēts. Ministru kabineta 2009. gada 29. septembra noteikumos Nr. 1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” ir nepieciešams norādīt rīkojuma projektā minētā nekustamā īpašuma piederību Madonas novada pašvaldībai.
	4.1. Saistītie tiesību aktu projekti



